พระราชบัญญัติกำหนดวิทยฐานะผู้สำเร็จวิชาการตำรวจ พ.ศ. 2517 (ยกเลิก)
ประกาศวันที่ 1974-08-09

content: พระราชบัญญัติ กำหนดวิทยฐานะผู้สำเร็จวิชาการตำรวจ พ.ศ. ๒๕๑๗ (ยกเลิก)
content: ภูมิพลอดุลยเดช ป.ร. ให้ไว้ ณ วันที่ ๔ สิงหาคม พ.ศ. ๒๕๑๗ เป็นปีที่ ๒๙ ในรัชกาลปัจจุบัน
content: พระบาทสมเด็จพระปรมินทรมหาภูมิพลอดุลยเดช มีพระบรมราชโองการโปรดเกล้าฯ ให้ประกาศว่า โดยที่เป็นการสมควรกำหนดวิทยฐานะผู้สำเร็จวิชาการตำรวจ จึงทรงพระกรุณาโปรดเกล้าฯ ให้ตราพระราชบัญญัติขึ้นไว้โดยคำแนะนำและยินยอมของสภานิติบัญญัติแห่งชาติ ดังต่อไปนี้
sectionNo: 1
content: มาตรา ๑ พระราชบัญญัตินี้เรียกว่า “พระราชบัญญัติกำหนดวิทยฐานะผู้สำเร็จวิชาการตำรวจ พ.ศ. ๒๕๑๗”
sectionNo: 2
content: มาตรา ๒ พระราชบัญญัตินี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไป
sectionNo: 3
content: มาตรา ๓ ให้ผู้สำเร็จวิชาการตำรวจจากโรงเรียนนายร้อยตำรวจของกรมตำรวจตามหลักสูตรที่สภาการศึกษาโรงเรียนนายร้อยตำรวจกำหนด ได้รับปริญญาทางรัฐประศาสนศาสตร์ เรียกว่า รัฐประศาสนศาสตร์บัณฑิต และใช้อักษรย่อว่า “รป.บ. (ตร.)”
sectionNo: 4
content: มาตรา ๔ นอกจากการได้รับปริญญาตามมาตรา ๓ นักเรียนวิชาการตำรวจอาจได้รับประกาศนียบัตรรับรองความรู้ตามหลักสูตรที่สภาการศึกษาโรงเรียนนายร้อยตำรวจกำหนด
sectionNo: 5
content: มาตรา ๕ เพื่อปฏิบัติการให้เป็นไปตามพระราชบัญญัตินี้ ให้มีสภาขึ้นเรียกว่า “สภาการศึกษาโรงเรียนนายร้อยตำรวจ” มีอำนาจหน้าที่ ดังต่อไปนี้ (๑) ออกข้อบังคับเพื่อปฏิบัติการตามพระราชบัญญัตินี้ (๒) พิจารณาอนุมัติหลักสูตรวิชาต่าง ๆ (๓) กำหนดพื้นความรู้ คุณสมบัติ หลักเกณฑ์การเข้าศึกษา ระยะเวลาการศึกษา การสอบ
sectionNo: 5
content: และเงื่อนไขในการรับปริญญาหรือประกาศนียบัตร (๔) ให้ปริญญาและประกาศนียบัตร (๕) ส่งเสริมพัฒนาการศึกษาวิชาการตำรวจ
sectionNo: 6
content: มาตรา ๖ สภาการศึกษาโรงเรียนนายร้อยตำรวจ ประกอบด้วยปลัดกระทรวงมหาดไทยเป็นนายกสภา อธิบดีกรมตำรวจเป็นอุปนายกสภา จเรตำรวจ ผู้บัญชาการศึกษา หัวหน้ากองวิชาการ กรมตำรวจ และผู้บังคับการโรงเรียนนายร้อยตำรวจเป็นกรรมการโดยตำแหน่ง และกรรมการผู้ทรงคุณวุฒิ ซึ่งทรงพระกรุณาโปรดเกล้าฯ แต่งตั้งมีจำนวนไม่เกินห้าคน
sectionNo: 6
content: ให้ผู้บังคับการโรงเรียนนายร้อยตำรวจเป็นเลขาธิการสภาการศึกษาโรงเรียนนายร้อยตำรวจ
sectionNo: 7
content: มาตรา ๗ กรรมการผู้ทรงคุณวุฒิอยู่ในตำแหน่งคราวละสองปี ถ้าตำแหน่งกรรมการว่างลงก่อนกำหนด ให้ดำเนินการแต่งตั้งแทนภายในสามสิบวัน เว้นแต่วาระของกรรมการที่เหลืออยู่ไม่ถึงหนึ่งร้อยแปดสิบวัน จะไม่แต่งตั้งกรรมการแทนก็ได้ ผู้ที่ได้รับแต่งตั้งให้เป็นกรรมการแทน
sectionNo: 7
content: ให้อยู่ในตำแหน่งได้เพียงเท่ากำหนดเวลาของผู้ซึ่งตนแทน กรรมการที่พ้นจากตำแหน่งตามวาระอาจได้รับแต่งตั้งใหม่ก็ได้
sectionNo: 8
content: มาตรา ๘ กรรมการผู้ทรงคุณวุฒิพ้นจากตำแหน่งก่อนถึงคราวออกตามวาระ เมื่อ (๑) ตาย (๒) ลาออก (๓) เป็นบุคคลล้มละลาย (๔) เป็นบุคคลไร้ความสามารถ หรือเสมือนไร้ความสามารถ (๕) ได้รับโทษจำคุกตามคำพิพากษาถึงที่สุดให้จำคุก เว้นแต่เป็นโทษสำหรับความผิดลหุโทษ หรือความผิดอันได้กระทำโดยประมาท
sectionNo: 9
content: มาตรา ๙ การประชุมของสภาการศึกษาโรงเรียนนายร้อยตำรวจ ต้องมีกรรมการมาประชุมอย่างน้อยกึ่งหนึ่งของจำนวนกรรมการทั้งหมด จึงเป็นองค์ประชุม นายกสภาการศึกษาโรงเรียนนายร้อยตำรวจ เป็นประธานในที่ประชุม ถ้านายกสภาการศึกษาโรงเรียนนายร้อยตำรวจไม่มาประชุม ให้อุปนายกสภาการศึกษาโรงเรียนนายร้อยตำรวจ
sectionNo: 9
content: เป็นประธานในที่ประชุม ถ้าอุปนายกสภาการศึกษาโรงเรียนนายร้อยตำรวจไม่มาประชุม ให้กรรมการเลือกกรรมการคนหนึ่งเป็นประธานในที่ประชุม การวินิจฉัยชี้ขาดของที่ประชุมให้ถือเสียงข้างมาก กรรมการคนหนึ่งให้มีเสียงหนึ่งในการลงคะแนน ถ้าคะแนนเสียงเท่ากัน
sectionNo: 9
content: ให้ประธานในที่ประชุมออกเสียงเพิ่มขึ้นอีกเสียงหนึ่งเป็นเสียงชี้ขาด
sectionNo: 10
content: มาตรา ๑๐ ให้สภาการศึกษาโรงเรียนนายร้อยตำรวจ มีอำนาจให้ปริญญาตามพระราชบัญญัตินี้แก่ผู้สำเร็จวิชาการตำรวจจากโรงเรียนนายร้อยตำรวจ ซึ่งมีหลักสูตรการศึกษาและวิทยฐานะเทียบเท่ากัน ก่อนวันที่พระราชบัญญัตินี้ใช้บังคับ
sectionNo: 11
content: มาตรา ๑๑ ผู้ใดไม่มีสิทธิใช้ปริญญา อักษรย่อปริญญา หรือประกาศนียบัตรตามพระราชบัญญัตินี้ กระทำการเพื่อให้บุคคลใดเชื่อว่าตนมีสิทธิดังกล่าว ต้องระวางโทษจำคุกไม่เกินหกเดือน หรือปรับไม่เกินหนึ่งพันบาท หรือทั้งจำทั้งปรับ
sectionNo: 12
content: มาตรา ๑๒ ให้รัฐมนตรีว่าการกระทรวงมหาดไทยรักษาการตามพระราชบัญญัตินี้
content: ผู้รับสนองพระบรมราชโองการ สัญญา ธรรมศักดิ์ นายกรัฐมนตรี
content: หมายเหตุ :- เหตุผลในการประกาศใช้พระราชบัญญัติฉบับนี้ คือ โดยที่โรงเรียนนายร้อยตำรวจเป็นสถาบันการศึกษาที่มีหลักสูตรการศึกษาเทียบได้กับหลักสูตรของมหาวิทยาลัยต่าง ๆ เป็นการสมควรกำหนดวิทยฐานะผู้สำเร็จการศึกษาจากโรงเรียนนายร้อยตำรวจ โดยให้ได้รับปริญญาเช่นเดียวกับผู้สำเร็จจากมหาวิทยาลัยอื่น
content: จึงจำเป็นต้องตราพระราชบัญญัตินี้ขึ้น